Missie Japan » Blog Archive » Nuusflits – 13 Julie 2020
Onseker en onvoorspelbaar. Ek vermoed jy ken dié realiteite deesdae van binne en buite. Te midde van allerlei verliese – werklik én ge-antisipeerd – hoop ek dit gaan goed met jou. Hier in Kobe is ons genadiglik nog gesond en aan die gang.
Ons beplande besoek aan SA is uitgestel na 2021, DV. Omdat ons nie nou in persoon dit kan doen nie, deel ek 'n 5-minute video as terugvoer oor ons werk en lewe hier. Dit is net voor die aanvang van die pandemie saamgestel. Indien moontlik, kan jy dit gerus verder deel, asseblief. In julle gemeente se aanlyn erediens of dalk via WhatsApp met andere. Kliek op die video hierbo of besoek: https://vimeo.com/437267979
VLOEDE en COVID-19
Die afgelope week het daar op party plekke in Japan binne 2 dae 500mm reën neergestort. Op baie plekke het riviere oorstroom en groot skade en lewensverlies veroorsaak. Kumamoto, wat 'n paar jaar gelede deur 'n groot aardbewing getref is, was o.a. weer een van die ergste geteisterde gebiede. Lees hier meer. Dit gebeur te midde van Covid-19 infeksies wat ook 'n tweede vlaag stygings toon. 'n Slegte kombinasie, wat op groot skaal ontwrig. Bid asb. ook saam met ons vir uitkoms in hierdie uitdagings.
Rysland in die Japannese platteland
Na 'n lang jaar van werk, breuk ons binnekort vir ons jaarlikse verlof. Geen "ideale" tyd daarvoor nie, maar ook nodig …